
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1900 

- 19 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή πιστωτικών διευκολύνσεων για την αποκατά¬ 
σταση των ζημιών σε κατοικίες και κτιριακές εγκα¬ 
ταστάσεις που προκλήθηκαν από το σεισμό της 
7ης Σεπτεμβρίου 1999 σε περιοχές του Νομού Ατ¬ 
τικής. 1 

Τιμολόγιο εργασιών για επισκευή κτιρίων με φέροντα 
οργανισμό από οπλισμένο σκυρόδεμα, για τον υπο¬ 
λογισμό της δαπάνης και των αντιστοίχων παροχών 
στους σεισμόπληκτους του Νομού Αττικής που 
επλήγησαν από το σεισμό της 7ης Σεπτεμβρίου 

1999 . 2 

Καθορισμός ελάχιστων υποχρεωτικών απαιτήσεων, 
για τη σύνταξη των μελετών αποκατάστασης των 
κτιρίων που έχουν υποστεί βλάβες από το σεισμό 
της 7/9/99 και την έκδοση των σχετικών οικοδομι¬ 
κών αδειών επισκευής/ενίσχυσης. 3 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Υποχρέωση υποβολής στοιχείων από τους κτηματομε¬ 
σίτες που έχουν έδρα τους στις περιοχές που επλή¬ 
γησαν άμεσα ή έμμεσα από τους σεισμούς. 4 


ΑΠΟΦΑΣΕΙ Σ 

Αριθ. οικ. 5140/ΤΠ 32 ( 1 ) 

Παροχή πιστωτικών διευκολύνσεων για την αποκατάστα¬ 
ση των ζημιών σε κατοικίες και κτιριακές εγκαταστά¬ 
σεις που προκλήθηκαν από το σεισμό της 7ης Σεπτεμ¬ 
βρίου 1999 σε περιοχές του Νομού Αττικής. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7,78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 


ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο- 
καταατάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτή τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις τη 
λειτουργία του χρηματοδοτικού συστήματος». 

5. Τις υπ. αριθμ. οικ/3751/ΤΠ 31/10.9.99, οικ/3992/ ΤΠ 
31/17.9.99 και οικ/4194/ ΤΠ 31/24.9.99 Κοινές Αποφάσεις 
του Υπουργού Εθνικής Οικονομίας και των Υφυπουργών 
Οικονομικών και Περιβάλλοντος, Χωροταξίας και Δημ. 
Έργων με θέμα την αποκατάσταση των ζημιών από το σει¬ 
σμό της 7ης Σεπτεμβρίου 1999 στο Νομό Αττικής. 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προϋ¬ 
πολογισμού που βαρύνει το Πρόγραμμα Δημοσίων Επεν¬ 
δύσεων και συγκεκριμένα το έργο 9969000 της ΣΑΕ 069. 

Η προκαλούμενη δαπάνη από την επιδότηση του επιτοκί¬ 
ου βαρύνει το λογαριασμό του Ν. 128/75. Ο λογαριασμός 
αυτός επιδοτείται από τον Κρατικό Π ροϋπολογισμό μόνο σε 
περίπτωση ελλειμματικότητάς του. Το ύψος της δαπάνης 
αυτής θα είναι της τάξης των 50 δισ. δρχ. περίπου. 

11 .Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ- 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

12. Την κοινή απόφαση του Πρωθυπουργού και του 
Υπουργού Οικονομικών με αριθμό 1107147/1239/006 Α' 
/4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

13. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Αττικής 
που επλήγησαν από το σεισμό της 7ης Σεπτεμβρίου 1999, 
αποφασίζουμε: 

Εγκρίνουμε τη χορήγηση Στεγαστικής Συνδρομής 
(Σ.Σ.) για την αποκατάσταση των ζημιών σε κτίρια (κατοι¬ 
κίες και επαγγελματικούς χώρους) που προκλήθηκαν από 
τον σεισμό της 7ης Σεπτεμβρίου 1999 σε περιοχές του 
Νομού Αττικής σύμφωνα με τους παρακάτω γενικούς και 
ειδικούς όρους: 

Α.. ΓΕΝΙΚΟΙ ΟΡΟΙ 

1. Η χορήγηση Στεγαστικής Συνδρομής (Σ.Σ.) για την 
αποκατάσταση των ζημιών σε κτίρια αφορά τις παρακάτω 
περιπτώσεις. 

α. Την ανακατασκευή των κτιρίων που έχουν πληγεί από 
το σεισμό και έχουν καταρρεύσει ή κρίνονται επικινδύνως 
ετοιμόρροπα. 

β. Την αυτοστέγαση με αγορά έτοιμου κτιρίου (κατοι¬ 
κίας, διαμερίσματος, επαγγγελματικού χώρου), στην πε¬ 
ρίπτωση της προηγουμένης παραγράφου. 

γ. Την επισκευή των ζημιών στα φέροντα στοιχεία των 
κτιρίων. 

δ. Την καθαίρεση και επανακατασκευή των τοίχων πλή¬ 
ρωσης που παρουσιάζουν σοβαρές ή βαρειές βλάβες. 

2. Δικαιούχοι της Στεγαστικής Συνδρομής είναι οι ιδιο¬ 
κτήτες ή ψιλοί κύριοι των κτιρίων οι οποίοι είχαν στην ιδιο¬ 
κτησία τους τα κτίρια πριν από τον σεισμό. Σε ειδικές πε¬ 
ριπτώσεις που αναφέρονται στις επόμενες παραγρά¬ 
φους δικαιούχοι της στεγαστικής συνδρομής μπορούν να 
είναι οι ενοικιαστές κτιρίων επαγγελματικής χρήσεως σε 
κτίρια με εξ αδιαιρέτου ιδιοκτησία, καθώς επίσης και για 
τα κοινόχρηστα και κοινόκτητα τμήματα οικοδομών με 
διηρημένη ιδιοκτησία, έκαστος συνιδιοκτήτης δικαιούται 
ποσοστό της χορηγούμενης Σ.Σ. ίσο με το ποσοστό συνι- 
διοκτησίας του επί του κτιρίου. 

3. Η Στεγαστική Συνδρομή χορηγείται και στους τυχόν 
νέους κτήτορες των κτιρίων ασχέτως του τρόπου απο- 
κτήσεως και του είδους της ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

4. Η χορήγηση Στεγαστικής Συνδρομής είναι δυνατή και 
στους νέους κτήτορες , που απέκτησαν τη πλήρη κυριό¬ 
τητα του κτιρίου με καθολική διαδοχή ή με γονική παροχή 
ή με απόκτηση πρόσθετων ποσοστών συνιδιοκτησίας ή με 
απόκτηση ψιλής κυριότητας και παράλληλη παρακράτη¬ 


ση της επικαρπίας από τον αρχικό κτήτορα και μετά την 
λήξη των προθεσμιών των αρχικών αιτήσεων. Στην περί¬ 
πτωση αυτή αρκεί μόνο η εμπρόθεσμη υποβολή αίτησης 
από τον αρχικό ιδιοκτήτη του ακινήτου. Δωρεάν κρατική 
αρωγή δικαιούνται οι νέοι κτήτορες μόνον εφόσον τόσο 
αυτοί όσο και οι προηγούμενοι ιδιοκτήτες, αποδεδειγμέ¬ 
να (με υποβολή υπευθύνων δηλώσεων) δεν έχουν λάβει 
δωρεάν κρατική αρωγή για άλλο πληγέν κτίσμα. 

5. Οι Δικαιούχοι της Στεγαστικής Συνδρομής καθορίζο¬ 
νται από τους αρμόδιους Τομείς Αποκατάστασης Σεισμο¬ 
πλήκτων (Τ.Α.Σ.) στους οποίους οι ενδιαφερόμενοι θα 
πρέπει να υποβάλλουν εμπρόθεσμη αίτηση με τα σχετικά 
δικαιολογητικά. 

6. Απαραίτητη προϋπόθεση για την χορήγηση Στεγα- 
στικής Συνδρομής σε περιπτώσεις κτιρίων που έχουν χα- 
ρακτηρισθεί Επικινδύνως Ετοιμόρροπα είναι η κατέδαφι- 
ση του επικινδύνως ετοιμορρόπου κτίσματος. 

7. Η Στεγαστική Συνδρομή για την ανακατασκευή κτι¬ 
ρίων ή την αυτοστέγαση προσδιορίζεται με βάση την επι¬ 
φάνεια του κτιρίου που κατέρρευσε ή κρίθηκε επικινδύ¬ 
νους ετοιμόρροπο. 

8. Η Στεγαστική Συνδρομή για την επισκευή ζημιών στα 
κτίρια προσδιορίζεται από τον προϋπολογισμό των μελε¬ 
τών επισκευής. Στις επόμενες παραγράφους τίθενται 
ανώτατα όρια της χορηγούμενης Στεγαστικής Συνδρο¬ 
μής για την επισκευή κτιρίων. 

9. Η Στεγαστική Συνδρομή αποτελείται από δωρεάν 
κρατική αρωγή και δάνειο με επιδοτούμενο κατά 100% 
επιτόκιο από το Ελληνικό Δημόσιο. Η αναλογία κρατικής 
αρωγής και δανείου είναι 1/3 κρατική αρωγή και 2/3 δά¬ 
νειο. Σε ορισμένες περιπτώσεις που αναφέρονται στις 
επόμενες παραγράφους χορηγείται μόνο επιδοτούμενο 
(άτοκο) δάνειο. 

10. Οι ιδιοκτήτες περισσοτέρων του ενός κτιρίων που 
έχουν υποστεί βλάβη από τον σεισμό και κρίνονται επι- 
σκευάσιμα ή επικινδύνως ετοιμόρροπα δικαιούνται επι¬ 
δοτούμενου (άτοκου) δανείου για όλα τα κτίρια και δωρε¬ 
άν κρατική αρωγή μόνον για ένα, το οποίο επιλέγουν οι 
ίδιοι με δήλωσή τους στον αρμόδιο για τη χορήγηση της 
Στεγαστικής Συνδρομής Τ.Α.Σ. 

11.0 αρμόδιος Τ.Α.Σ θα χορηγεί στους δικαιούχους βε¬ 
βαίωση με την οποία θα προσδιορίζεται το ύψος της Στε- 
γαστικής Συνδρομής. Στη βεβαίωση θα αναφέρεταιτο πο- 
σόν της δωρεάν κρατικής αρωγής καθώς και του επιδο¬ 
τούμενου (ατόκου) δανείου, σύμφωνα με τους ειδικούς 
όρους που καθορίζονται στις επόμενες παραγράφους. 

12. Σε περίπτωση που το καταρρεύσαν ή κατεδαφιστέο 
κτίριο ρυμοτομείται ή δεν μπορεί να ανακατασκευαστεί 
στην ίδια θέση για οποιαδήποτε άλλη νόμιμη αιτία, ή εφό¬ 
σον ο ιδιοκτήτης το επιθυμεί, δικαιούται Στεγαστική Συν¬ 
δρομή για αυτοστέγαση με αγορά κατοικίας ή για ανέ¬ 
γερση κατοικίας σε οποιαδήποτε άλλη σεισμόπληκτη πε¬ 
ριοχή. Ανάλογη δυνατότητα παρέχεται και σε κάθε 
συνιδιοκτήτη σεισμοπλήκτου κτίσματος. 

13. Σε περιπτώσεις ανακατασκευής υποχρέωση του 
ιδιοκτήτη είναι να ανακατασκευάσει κτίριο με εμβαδό του¬ 
λάχιστον ίσο με το 2/3 του εμβαδού του κατεδαφιστέου 
κτιρίου, με βάση το οποίο υπολογίστηκε η Στεγαστική 
Συνδρομή. 

14. Σε περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι 
νομίμως υφιστάμενη και να έχει εμβαδό τουλάχιστον ίσο 
με το 40% της δανειοδοτούμενης επιφάνειας του κατεδα- 

φιστέου κτίσματος. Στις περιπτώσεις που το κτίριο στο 
οποίο πραγματοποιείται η αυτοστέγαση δεν έχει οικοδο¬ 
μική άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

15. Η επισκευή των κοινόχρηστων και κοινόκτητων τμη¬ 
μάτων των οικοδομών με περισσότερες της μίας χωρι¬ 
στές ιδιοκτησίες (πολυκατοικίες, κλπ.) είναι υποχρεωτική 
για το σύνολο των συνιδιοκτητών και εκτελείται με ευθύ¬ 
νη ειδικού διαχειριστή που ορίζεται προς τούτο από τη 
συνέλευση των ιδιοκτητών. 

16. Οσοι αποζημιωθούν για τις ζημιές στα κτίρια από 
ασφαλιστικό φορέα με ποσά μεγαλύτερα της αναλογού- 
σας Σ.Σ. βάσει της παρούσας απόφασης δεν δικαιούται 
Σ.Σ. Σε περίπτωση που η αποζημίωση από τον ασφαλιστι¬ 
κό φορέα είναι μικρότερη της αναλογούσας σύμφωνα με 
την παρούσα απόφαση Σ.Σ. δικαιούνται τη διαφορά. 

17. Κτίρια εγκατελειμμένα τα οποία παρουσιάζουν σο¬ 
βαρές και εμφανείς φθορές λόγω εγκατάλειψης (μερική ή 
ολική κατάρρευση στέγης, φθορές στους τοίχους, κατα¬ 
στροφή εξωτερικών κουφωμάτων, κλπ.) δεν δικαιούνται 
Στεγαστικής Συνδρομής για την αποκατάστασή τους. 

Β. ΕΙΔΙΚΟΙ ΟΡΟΙ 

1. ΚΑΤΟΙΚΙΕΣ ΚΑΙ ΠΡΟΣΑΡΤΗΜΑΤΑ ΑΥΤΩΝ 
α. Ανακατασκευή ή αυτοστέγαση 
ί. Για κατοικίες που ήταν αποπερατωμένες την ημέρα 
του σεισμού χορηγείται Σ.Σ. ποσού 130.000 δρχ. ανάτ.μ. 
με ανώτατο όριο επιφάνειας τα 120 τ.μ. 

ϋ. Για κατοικίες ημιτελείς χορηγείται Στεγαστική Συν¬ 
δρομή που προσδιορίζεται ως ποσοστό επί τοις εκατό (%) 
της ως άνω χογηρούμενης Σ.Σ. για την αποπερατωμένη 
κατοικία, ανάλογα με το στάδιο εργασιών στο οποίο βρί¬ 
σκεται (Φ.Ο. 40%, τοιχοποιίες 50%, σοβάδες 60%, δάπε¬ 
δα 80%). 

ϋί. Για τους βοηθητικούς χώρους και προσαρτήματα αυ¬ 
τοτελών κατοικιών (αποθήκες, υπόγεια, χτίσματα στο δώ¬ 
μα οικοδομών, κλειστές θέσεις στάθμευσης, λεβητοστά¬ 
σια, κλπ), που βρίσκονται στην ίδια οικοδομή ή στο ίδιο οι¬ 
κόπεδο με την πληγείσα κατοικία η Στεγαστική Συνδρομή 
καθορίζεται σε 80.000 δρχ. ανά τ.μ. του βοηθητικού χώ¬ 
ρου και μέχρι συνολικού εμβαδού κατοικίας και βοηθητι¬ 
κού χώρου τα 120 τ.μ. 

ίν. Για κτίρια με περισσότερες χωριστές ιδιοκτησίες (πο¬ 
λυκατοικίες, κλπ.) κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του (διαμέρισμα) και επί πλέον Στεγαστι- 
κή Συνδρομή για τους κοινόχρηστους χώρους (κλιμακο¬ 
στάσιο, είσοδος, ελεύθεροι χώροι πυλωτής, κοινόχρη¬ 
στοι χώροι υπογείου, κοινόχρηστο λεβητοστάσιο, κλπ.) 
ανάλογη με το ποσοστό ιδιοκτησίας του επί του συνόλου 
του εμβαδού των ως άνω κοινοχρήστων χώρων και μέχρι 
εμβαδού 30 τ.μ. ανά κατοικία με τιμή 80.000 δρχ. ανά τ.μ. 

ν. Για κατοικίες μικρότερες των 50 τ.μ. οι οποίες αποτε¬ 
λούν τη μοναδική κατοικία δικαιούχου και των μελών της 
οικογένειάς του, χορηγείται η Σ.Σ. που αναλογεί στα 50 
τ.μ. 

β. Επισκευή 

Τα ανώτατα όρια της χορηγούμενης Στεγαστικής Συν¬ 
δρομής για την επισκευή κτιρίων με χρήση κατοικίας κα¬ 
θορίζονται ως εξής: 

ί. Για αυτοτελείς κατοικίες που έχουν υποστεί βλάβες 
στα φέροντα και μη φέροντα στοιχεία τους το ποσό της 


Στεγαστικής Συνδρομής ανέρχεται μέχρι 65.000 δρχ. ανά 
τ.μ. και μέχρι συνολικού εμβαδού 120 τ.μ. ανά αυτοτελή 
κατοικία. Η συμμετοχή του κόστους επισκευής των μη φε- 
ρόντων στοιχείων στο ποσό αυτό προϋποθέτει την ύπαρ¬ 
ξη και επισκευή ζημιών στα φέροντα στοιχεία. 

ϋ. Για αυτοτελείς κατοικίες που παρουσιάζουν σοβαρές 
ή βαρειές βλάβες σε μη φέρουσα τοιχοποιία (κατάρρευ¬ 
ση ή διαμπερείς ρηγματώσεις) για την αποκατάσταση των 
οποίων απαιτείται καθαίρεση και ανακατασκευή των τοί¬ 
χων, χωρίς παράλληλα να παρουσιάζουν βλάβες σε φέ¬ 
ροντα στοιχεία, η Σ.Σ. ανέρχεται μέχρι του ποσού των 
22.000 δρχ. ανάτ.μ. της κατοικίας και μέχρι τα 120 τ.μ. 

ϋι. Για κτίρια με διηρημένη ιδιοκτησία (πολυκατοικίες) 
και με κύρια χρήση κατοικίας στα οποία με Σύσταση Ορι¬ 
ζόντιας Ιδιοκτησίας προσδιορίζονται οι ιδιόκτητοι, κοινό¬ 
χρηστοι και κοινόκτητοι χώροι, η Σ.Σ. για την επισκευή κα¬ 
θορίζεται ως ακολούθως: 

• Για βλάβες στο Φ.Ο. και στα κοινόχρηστα και κοινό- 
κτητα τμήματα του κτιρίου (εξωτερικές τοιχοποιίες, ρίΐο- 
ϋε, δώμα, είσοδος, υπόγεια, κλπ.) χορηγείται Σ.Σ. μέχρι 
ύψους 50.000 δρχ. ανά τ.μ. του συνόλου των δομημένων 
επιφανειών του κτιρίου. Εφόσον οι βλάβες περιορίζονται 
μόνον σε μη φέροντα στοιχεία (τοίχοι) των ως άνω κοινο¬ 
χρήστων και κοινοκτήτων τμημάτων του κτιρίου, η Σ.Σ. 
ανέρχεται μέχρι 15.000 δρχ. ανάτ.μ. του συνόλου της δο¬ 
μημένης επιφάνειας του κτιρίου. 

• Για τις βλάβες σε μη φέροντες εσωτερικούς τοίχους 
των διαμερισμάτων, χορηγείται Σ.Σ. μέχρι ύψους 10.000 
δρχ. ανάτ.μ. διαμερίσματος και μέχρι τα 120 τ.μ. 

ίν. Οι ιδιοκτήτες κτιρίων που κρίνονται μεν επισκευάσι- 
μα αλλά επιθυμούν την κατεδάφιση και ανακατασκευή ή 
αυτοστέγαση, δικαιούνται την Σ.Σ. που αναλογεί στην επι¬ 
σκευή, ανάλογα με τις βλάβες του κτιρίου, εφόσον κατε¬ 
δαφίσουν το κτίριο με δικές τους δαπάνες. 

ν. Κτίρια ή τμήματα κτιρίων με φέρουσα τοιχοποιία κα¬ 
τασκευασμένη από Ευτελή Υλικά (ωμοπλίνθους ή μη δια¬ 
μορφωμένους λίθους μικρής διατομής με συνδετικό υλι¬ 
κό αργιλώδες) και τα οποία παρουσιάζουν βαρειές βλά¬ 
βες από το σεισμό, δεν επισκευάζονται. Οι ιδιοκτήτες των 
κτιρίων αυτών εφόσον τα κατεδαφίσουν με δική τους δα¬ 
πάνη, δικαιούνται τη Σ.Σ. που αναλογεί στην ανακατα¬ 
σκευή ή αυτοστέγαση. 

2. ΚΤΙΡΙΑ ΙΕΡΩΝ ΝΑΩΝ, ΟΤΑ, κλπ. 

Για κτίρια Ιερών Ναών, Ιερών Μονών, ΟΤΑ (Γραφεία Δή¬ 
μων και Δημοτικών Επιχειρήσεων), Κοινωφελών Φιλαν¬ 
θρωπικών ή ευαγών Ιδρυμάτων και Σωματείων χορηγείται 
Στεγαστική Συνδρομή για την ανακατασκευή ή επισκευή 
τους ως εξής: 

α. Γ ια περιπτώσεις ανακατασκευής η Σ.Σ. ανέρχεται σε 
130.000 ανάτ.μ. για το σύνολο της κατεδαφιστέας επιφά¬ 
νειας του κτιρίου. Ειδικότερα για τα κοδωνοστάσια χορη¬ 
γείται επιπλέον Σ.Σ. ύψους 15.000 δρχ. ανά κ.μ. του όγκου 
του κοδωνοστασίου και για το επιπλέον των 5 μ. ύψους 
του. 

β. Για την επισκευή των φερόντων και μη φερόντων στοι¬ 
χείων του οργανισμού των ως άνω κατηγοριών κτιρίων η 
Σ.Σ. ανέρχεται σε 65.000 δρχ. ανάτ.μ. για το σύνολο της 
επιφάνειας του κτιρίου που έχει υποστεί την βλάβη. Η 
συμμετοχή του κόστους επισκευής των μη φερόντων 
στοιχείων στο ποσό αυτό προϋποθέτει την ύπαρξη και 
επισκευή ζημιών στα φέροντα στοιχεία. Εφόσον παρου¬ 
σιάζονται σοβαρές ή βαρειές βλάβες μόνο σε τοίχους 

πλήρωσης, η χορηγούμενη Σ.Σ. ανέρχεται μέχρι 30.000 
δρχ. ανά τ.μ. κτιρίου για το σύνολο της επιφάνειας του. 

γ. Η Σ.Σ. χορηγείται στα Ενοριακά Συμβούλια, Διοικητι¬ 
κά Συμβούλια, Δημοτικά Συμβούλια και τα άλλα Διοικητι¬ 
κά Οργανα που καθορίζονται από τον Νόμο. 

3. ΚΤΙΡΙΑΚΕΣ ΕΓΚΑΤΑΣΤΑΣΕΙΣ ΕΜΠΟΡΙΚΗΣ, ΒΙΟΤΕ¬ 
ΧΝΙΚΗΣ, ΒΙΟΜΗΧΑΝΙΚΗΣ, ΑΓΡΟΤΙΚΗΣ ΚΑΙ ΕΝ ΓΕΝΕΙ ΟΙ¬ 
ΚΟΝΟΜΙΚΗΣ ΧΡΗΣΗΣ 

α.Δικαιούχοι της Στεγαστικής Συνδρομής είναι οι ιδιο¬ 
κτήτες ή ψιλοί κύριοι των κτιρίων. Σε περιπτώσεις επι¬ 
σκευών επιτρέπεται να χορηγηθούν, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για Σ.Σ. μπορεί να ασκηθεί και από 
τον ενοικιαστή, για λογαριασμό του αμελούντος ιδιοκτή¬ 
τη. Σε κάθε περίπτωση, η υποχρέωση για την καταβολή 
των δόσεων του δανείου βαρύνει τον ιδιοκτήτη. 

β.Η Στεγαστική Συνδρομή που χορηγείται στους δικαι¬ 
ούχους προκειμένου για ανακατασκευή ανέρχεται στο 
ποσό των 80.000 δρχ. ανά τ.μ. για επιφάνεια μέχρι 120 
τ.μ., (ήτοι μέχρι του ποσού των 9.600.000 δρχ.,) για τα 
πρώτα 150 τ.μ. του κτιρίου. 

Στην περίπτωση που το κτίριο έχει επιφάνεια άνω των 
150 τ.μ., για την επιπλέον αυτή επιφάνεια χορηγείται μό¬ 
νο δάνειο χωρίς κρατική αρωγή. Στην περίπτωση αυτή για 
τον υπολογισμό του δανείου θα διαιρείται η επιφάνεια του 
κτιρίου σε τμήματα των 150 τ.μ. και το ποσόν του δανείου 
(για κάθε επιπλέον 150 τ.μ.) ορίζεται σε 50.000 δρχ. ανά 
τ.μ. και για δανειοδοτούμενη επιφάνεια 120 τ.μ., ήτοι μέ¬ 
χρι του ποσού των 6.000.000 δρχ. για κάθε επιπλέον δά¬ 
νειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται δάνειο ανάλογα με το εμβαδόν του και σύμφωνα με τα 
ισχύοντα ανώτατα όρια (εμβαδού και δανείου). 

γ. Για την επισκευή ζημιών στα φέροντα και μη φέροντα 
στοιχεία των κτιρίων, το ποσό της Σ.Σ. ανέρχεται μέχρι 
65.000 δρχ. ανά τ.μ. για επιφάνεια μέχρι 120 τ.μ. για τα 
πρώτα 150 τ.μ. του κτιρίου. 

Στην περίπτωση που το κτίριο έχει επιφάνεια άνω των 
150 τ.μ., για την επιπλέον αυτή επιφάνεια χορηγείται μό¬ 
νο δάνειο χωρίς κρατική αρωγή. Στην περίπτωση αυτή για 
τον υπολογισμό του δανείου θα διαιρείται η επιφάνεια του 
κτιρίου σε τμήματα των 150 τ.μ. και το ποσόν του δανείου 
(για κάθε επιπλέον 150 τ.μ.) ανέρχεται μέχρι 65.000 δρχ. 
ανάτ.μ. και για δανειοδοτούμενη επιφάνεια 120τ.μ. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ. μ.. τότε θα χορηγεί¬ 
ται δάνειο ανάλογα με το εμβαδόν του και σύμφωνα με τα 
ισχύοντα ανώτατα όρια (εμβαδού και δανείου). 

Η συμμετοχή του κόστους επισκευής των μη φερόντων 
στοιχείων στο ποσό αυτό προϋποθέτει την ύπαρξη και 
επισκευή ζημιών στα φέροντα στοιχεία. 

Εφόσον παρουσιάζονται σοβαρές ή βαρειές βλάβες μό¬ 
νον σε τοίχους πλήρωσης, η χορηγούμενη Σ.Σ. ανέρχεται 
στις 22.000 δρχ. ανάτ.μ. κτιρίου κατά τα λοιπά ως ανωτέρω. 


δ. Για κτίρια ή τμήματα κτιρίων που χρησιμοποιούνται 
ως αποθηκευτικοί χώροι επαγγελματοβιοτεχνικής χρή¬ 
σης, η χορηγούμενη στους δικαιούχους Σ.Σ. για τις παρα¬ 
πάνω κατηγορίες β και γ, ανέρχεται στο 70% των ποσών 
που αναφέρονται στις παραγράφους β και γ. 

ε. Ειδικά προκειμένου περί ξενοδοχειακών επιχειρήσε¬ 
ων, τα ανωτέρω δάνεια θα χορηγούνται μετά από τεχνικό 
έλεγχο της μελέτης επισκευής που θα υποβάλλεται στους 
αρμόδιους Τ.Α.Σ. αφού θα έχει προηγηθεί έγκριση της με¬ 
λέτης από τις Τεχνικές Υπηρεσίές του Ελληνικού Οργανι¬ 
σμού Τουρισμού. 

στ.Για κτίρια ευτελούς ποιότητας κατασκευής που χρη¬ 
σιμοποιούνται ως αγροτικές αποθήκες ή ποιμνιοστάσια, 
χορηγείται Σ.Σ. για ανακατασκευή ύψους 40.000 δρχ. ανά 
τ.μ., κατά τα λοιπά ως παράγραφος β. 

4. ΔΙΑΤΗΡΗΤΕΑ ΚΤΙΡΙΑ 

α. Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα του σεισμού Απόφαση του ΥΠΕΧΩΔΕ ή του Υπουρ¬ 
γείου Πολιτισμού, η Σ.Σ. ανέρχεται μέχρι του ποσού των 
160.000 δρχ. ανά τ.μ. χωρίς περιορισμό ως προς το συνο¬ 
λικό εμβαδόν της ιδιοκτησίας. Απαραίτητη προϋπόθεση 
το κτίριο να χρησιμοποιείται και οι ζημιές που προέρχο¬ 
νται από τον σεισμό και όχι από εγκατάλειψη. 

β.Για τα κτίρια της προηγουμένης παραγράφου (α.), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή παρα¬ 
δοσιακού κτιρίου για τις όψεις, χωρίς όριο δανειοδότη¬ 
σης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κάθε 
κατηγορία κτιρίου (κατοικία ή επαγγελματοβιοτεχνικός 
χώρος) που αναφέρθηκαν στα προηγούμενα. 

Γ. ΤΡΟΠΟΣ ΧΟΡΗΓΗΣΗΣ ΔΩΡΕΑΝ ΚΡΑΤΙΚΗΣ ΑΡΩΓΗΣ 
ΚΑΙ ΔΑΝΕΙΩΝ 

α. Η δωρεάν κρατική αρωγή καλύπτεται από τον Προϋ¬ 
πολογισμό Δημοσίων Επενδύσεων. 

β. Αρμόδιοι πιστωτικοί φορείς για τη χορήγηση των δα¬ 
νείων είναι οι Εμπορικές Τράπεζες και η Αγροτική Τράπε¬ 
ζα της Ελλάδος, το Ταχυδρομικό Ταμιευτήριο και το Τα¬ 
μείο Παρακαταθηκών και Δανείων. 

γ. Το ποσό των δανείων ανακατασκευής θα αναληφθεί 
σε δύο δόσεις. 

δ. Το ποσό των δανείων επισκευής θα αναληφθεί σε δύο 
δόσεις. Εφόσον πρόκειται για ποσά κάτω των 3.000.000 
δρχ. είναι δυνατή η χορήγηση του δανείου, κατά την κρί¬ 
ση της δανείστριας Τράπεζας, και εφάπαξ. 

ε. Το ποσό της Σ.Σ. για αυτοστέγαση θα χορηγείται εφά¬ 
παξ με την προσκόμιση οριστικού συμβολαίου αγοράς και 
πιστοποιητικού μεταγραφής ή σε δύο δόσεις εκ των οποί¬ 
ων η πρώτη ύψους 1 13 της Σ.Σ. θα χορηγείται με την προ¬ 
σκόμιση προσυμφώνου και η δεύτερη ύψους 2/3 της Σ.Σ. 
με οριστικό συμβόλαιο αγοράς και πιστοποιητικού μετα¬ 
γραφής. 

στ. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες το αργότερο μετά την υπογραφή της δανειστικής 
σύμβασης. 

ζ.Η συνολική διάρκεια των δανείων επισκευής διατηρη¬ 
τέων ή παραδοσιακών κτιρίων ορίζεται σε είκοσι πέντε 

(25) χρόνια η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες το αργότερο μετά την υπογραφή της δανειστικής 
σύμβασης. 

η. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο και δύο δέκατα (2,20) εκατο¬ 
στιαίες μονάδες, χωρίς άλλη προσαύξηση για προμήθεια 
κλπ., επιδοτούμενο κατά 100% από το λογαριασμό του Ν. 
128/75. 

θ. Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

ι. Γιατα δάνεια που θα χορηγηθούν βάσειτης παρούσης 
απόφασης θα παρασχεθεί η ανεπιφύλακτη εγγύηση του 
Ελληνικού Δημοσίου για το 100% του ποσού του δανείου 
σύμφωνα με τις διατάξεις του Ν.2322/95. 

ια. Οι Τράπεζες που έχουν αδιάθετο υπόλοιπο από τα ει¬ 
δικά κεφάλαια της ΑΝΕ 197/98, δύνανται να αντλούν από 
αυτά τα ποσά των δανείων προς πληγείσες επιχειρήσεις 
ανεξάρτητα από την ιδιότητα του δανειολήπτη ως βιοτέ- 
χνη ή μη. 

ιβ. Η τυχόν διευκόλυνση του Δημοσίου προς τις Τραπέ- 
ζες για την καταβολή της κρατικής αρωγής προς τους δι¬ 
καιούχους είναι έντοκη με το επιτόκιο που ορίζεται στην 
παράγραφο (η) του παρόντος. 

ιγ. Αναστολή για δύο χρόνια με αντίστοιχη επιμήκυνση 
της συνολικής διάρκειας των δανείων, της πληρωμής 
οφειλών (ληξιπρόθεσμων και ληγουσών από 7-9-99 και 
εφεξής) από στεγαστικά δάνεια που χορηγήθηκαν μέχρι 
7-9-99 από το Τ.Π. & Δανείων και το Ταχυδρομικό Ταμιευ¬ 
τήριο σε δημοσίους υπαλλήλους. 

ιδ. Το υπόλοιπο άληκτο κεφάλαιο (ληξιπρόθεσμων και 
μη οφειλών) των στεγαστικών δανείων που έχουν χορη¬ 
γηθεί μέχρι 7.9.99 από το Ταμείο Παρακαταθηκών και Δα¬ 
νείων και το Ταχυδρομικό Ταμιευτήριο σε δημοσίους 
υπαλλήλους των οποίων οι κατοικίες έχουν κριθεί κατε- 
δαφιστέες από το δευτεροβάθμιο έλεγχο με αμετάκλητη 
απόφαση του αρμοδίου Τ.Α.Σ. διαγράφεται ολοσχερώς, η 
σχετική δαπάνη θα αποσβεσθεί σε τρεις χρήσεις αρχής 
γενομένης από 1-1-2000 σε βάρος των εσόδων του Τα¬ 
μείου Παρακαταθηκών και Δανείων και του Ταχυδρομικού 
Ταμιευτηρίου. 

Δ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
ανακατασκευάζεται από το προϊόν του δανείου ή αντ’αυ- 
τού επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. Η υποθήκη μπορεί επίσης να μετα- 
φέρεται εκ των υστέρων σε άλλο ακίνητο αντίστοιχης 
αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από το σεισμό της 7ης Σεπτεμβρίου 1999 στο Νομό Αττι¬ 
κής και στις περιπτώσεις που υπάρχει αδυναμία προσφο¬ 
ράς ακινήτου για εγγραφή υποθήκης, προς εξασφάλιση 


του δανείου, πιστοποιούμενη από σχετική βεβαίωση της 
αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

Ε.ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα κα¬ 
θορίζεται ρητά ότι σε περίπτωση υποβολής, από τους δι¬ 
καιούχους δανείων, ανακριβών δηλώσεων ή σε περίπτωση 
μη εκπλήρωσης των υποχρεώσεων, που θα αναλάβουν με 
όσα προβλέπονται στην παρούσα απόφαση θα υπόκεινται, 
πέρα από τις νόμιμες κυρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρο¬ 
θέσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογούνται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 εκατοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

δ. Η χορηγηθείσα κρατική αρωγή θα καθίσταται άμεσα 
απαιτητή και θα εισπράττεται μέσω της αρμόδιας Δ.Ο.Υ. 
στην οποία υπάγεται το δανειοδοτηθέν κτίριο. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Γ ια δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 50 δισ. δρχ. για τα επόμε¬ 
να τέσσερα οικονομικά έτη και θα βαρύνει το έργο 
9969000 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος της δαπάνης αυτής είναι 50 δισ. δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1999 

Ο! ΥΠΟΥΡΓΟ! 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΥΦΥΠ. ΠΕΡΙ8/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΧΡ. ΒΕΡΕΛΗΣ 
-♦- 

Αριθ. οικ/ 5171 /ΑΖ 9 β (2) 

Τιμολόγιο εργασιών για επισκευή κτιρίων με φέροντα ορ¬ 
γανισμό από οπλισμένο σκυρόδεμα, για τον υπολογι¬ 
σμό της δαπάνης και των αντιστοίχων παροχών στους 
σεισμόπληκτους του Νομού Αττικής που επλήγησαν 
από το σεισμό της 7ης Σεπτεμβρίου 1999. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.867/79 (ΦΕΚΑ24) «Περί κυρώσε- 
ως, τροποποιήσεως και συμπληρώσεως της από 28.7.78 
Πράξεως Νομοθετικού Περιεχομένου (ΦΕΚ 117) περί 

αποκαταστάσεως ζημιών εκ σεισμών 1978 εις περιοχήν 
Βορ. Ελλάδος», 

2. Τις διατάξεις του Ν. 1190/81 (ΦΕΚ203/Α/30.7.81) «Πε¬ 
ρί κυρώσεως της από 26.3.81 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών 
1981». 

3. Τις οικ/3751/ΤΠ 31/10.9.99, οικ/3992/ΤΠ 31/17.9.99 
και οικ/4194/ΤΠ 31/24.9.99 Κοινές Αποφάσεις του Υπουρ¬ 
γού Εθν. Οικονομίας και των Υφυπουργών Οικονομικών 
και ΠΕ.ΧΩ.Δ.Ε. για την αποκατάσταση των ζημιών από το 
σεισμό της 7.9.99 σε περιοχές του Νομού Αττικής. 

4. Την οικ/5140/ΤΠ 32/15.10.99 Κοινή Απόφαση του 
Υπουργού Εθν. Οικονομίας και των Υφυπουργών Οικονο¬ 
μικών και ΠΕ.ΧΩ.Δ.Ε. για την παροχή πιστωτικών διευκο¬ 
λύνσεων στους σεισμόπληκτους του Νομού Αττικής που 
επλήγησαν από το σεισμό της 7ης Σεπτεμβρίου 1999 . 

5. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

6. Την Απόφασή μας οικ/3828/ΤΣΕΠ 31.1/8.11.95, για 
την «Αναδιάρθρωση Υπηρεσιών της Υ.Α.Σ.» 

7. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

8. Το τεύχος «Συνοπτικές οδηγίες για επισκευή του φέ- 
ροντος οργανισμού κτιρίων από οπλισμένο σκυρόδεμα με 
βλάβες από σεισμό», που εκδόθηκε από τον Οργανισμό 
Αντισεισμικού Σχεδιασμού και Προστασίας (ΟΑΣΠ) του 
ΥΠΕΧΩΔΕ. 

9. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση Ε7/1253/ 
155/16.1.76 του Υπουργού τ. Δημ. Έργων, όπως τροπο¬ 
ποιήθηκε και ισχύει σήμερα. 

10. Την Κοινή Απόφαση Δ17α/03/99/Φ.2.2.1/29.10.96 
(ΦΕΚ1006/Β/4.11.96) του Πρωθυπουργού και του Υπουρ¬ 
γού ΠΕ.ΧΩ.Δ.Ε «Ανάθεση αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο», αποφασίζουμε: 

Εγκρίνουμε τιμολόγιο εργασιών για επισκευή κτιρίων με 
φέροντα οργανισμό από οπλισμένο σκυρόδεμα που πα¬ 
ρουσιάζουν βλάβες από το σεισμό, για τον υπολογισμό 
της δαπάνης και των αντιστοίχων παροχών στους σεισμό¬ 
πληκτους του Νομού Αττικής που επλήγησαν από το σει¬ 
σμό της 7ης Σεπτεμβρίου 1999. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΗΣ ΒΛΑΒΩΝ 
ΑΠΟ ΣΕΙΣΜΟ 

ΓΕΝΙΚΟΙ ΟΡΟΙ 

1. Το τιμολόγιο εφαρμόζεται υποχρεωτικά για τη σύντα¬ 
ξη των σχετικών προϋπολογισμών στις μελέτες επισκευ¬ 
ής σεισμοπλήκτων οικοδομών και με βάση αυτό γίνεται ο 
έλεγχος από την αρμόδια Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μοσίων Έργων ο ύτε στη σύνταξη νέων τιμώ ν, σύ μφωνα με 
το Ν. 1418/84 και τα εκτελεστικά του Π.Δ. 

2. Όλες οι τιμές μονάδας του τιμολογίου αναφέρονται 
σε πλήρως περαιωμένες εργασίες και περιλαμβάνουν τις 
δαπάνες. 

α) Για εργασία, μαζί με τις εισφορές σε ασφαλιστικά 
κλπ. ταμεία (Ι.Κ.Α., επικουρικά κλπ.). 

β) Για προμήθεια και μεταφορά, στον τόπο του έργου, 
όλων των υλικών (και αυτών που δεν ενσωματώνονται). 

γ) Για προεργασίες (αποξηλώσεις, καθαιρέσεις, καθα¬ 


ρισμοί κλπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κλπ.), 
πρόσθετες ή επακόλουθες εργασίες (αποκατάσταση κα¬ 
τασκευών, που θίγονται για να εκτελεστούν οι κύριες ερ¬ 
γασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν κλπ.), 
εργασίες για να προστατευθούν οικοδομικά ή άλλα στοι¬ 
χεία, από φθορές ή ζημιές που είναι πιθανό να προκλη- 
θούν από τις εργασίες που εκτελούνται (κάλυψη κλπ.), ή, 
στην περίπτωση που δεν αποφευχθούν οι ζημιές για να 
αποκατασταθούν αυτές εκτός από τις εργασίες που ανα- 
φέρεται ρητά ότι κοστολογούνται με άλλα άοθρα του πα¬ 
ρόντος τιμολογίου. 

δ) Γ ια απομείωση και φθορά των υλικών και εργαλείων 
ή μηχανημάτων, καθώς και τις ημεραργίες τους, από βλά¬ 
βη ή για συντήρησή τους. 

ε) Τα γενικά έξοδα και το εργολαβικό όφελος και γενικά 
κάθε εργασία, που είναι απαραίτητη για την έντεχνη και 
ασφαλή ολοκλήρωση της εργασίας σύμφωνα με τους κα¬ 
νόνες της τέχνης και της επιστήμης και τις τοπικές και άλ¬ 
λες ειδικές συνθήκες, έστω και αν δεν αναφέρονται στην 
περιγραφή. 

στ) Στις Τιμές Μονάδας, περιλαμβάνεται ανηγμένη και η 
δαπάνη για την αμοιβή της μελέτης και επίβλεψης. 

3. Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
«Συνοπτικές Οδηγίες για επισκευή του φέροντος οργανι¬ 
σμού κτιρίων από οπλισμένο σκυρόδεμα με βλάβες από 
σεισμό», του ΟΑΣΠ, με δόκιμα υλικά και σύμφωνα με τις 
ειδικές προδιαγραφές που αναφέρονται στο τεύχος αυ¬ 
τό και εφαρμόζονται μόνο για να καθοριστεί το ύψος του 
δανείου. 

Κατά την ανακατασκευή στοιχείων και εφ’ όσον γίνει αλ¬ 
λαγή στην χρησιμοποίηση των υλικών , θα τιμολογείται η 
ανακατασκευή με τα νέα υλικά μόνον εάν το κόστος τους 
είναι μικρότερο από το κόστος των παλαιών. 

ΤΙΜΕΣ ΕΦΑΡΜΟΓΗΣ 

Άρθρο 1: Για ένα κυβικό μέτρο εκσκαφή σε οποιοδήποτε βά¬ 
θος 

α. Με το χέρι 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡ X.) 
β. Με μηχανήματα 

ΧΙΛΙΕΣ ΔΙΑΚΟΣΙΕΣ ΔΡΑΧΜΕΣ (1.200 ΔΡΧ.) 

Στην τιμή αυτή περιλαμβάνονται όλες οι δαπάνες 
αποξήλωσης των δαπέδων, αντιστήριξης παρειών, 
αποκομιδής πλεοναζόντων υλικών κλπ. 

Η τιμή ισχύει και για τμηματικές εκσκαφές ή υποθε- 
μελιώσεις και η μέτρηση γίνεται με τις ελάχιστες 
απαιτούμενες διαστάσεις και κατακόρυφες παρειές 
των εκσκαφών. 

Άρθρο 2: Για ένα κυβικό μέτρο επιχωμάτωση 
α. Με το χέρι 

ΧΙΛΙΕΣ ΤΕΤΡΑΚΟΣΙΕΣΔΡΑΧΜΕΣ (1.400 ΔΡΧ.) 

β. Με μηχανήματα 

ΕΠΤΑΚΟΣΙΕΣ ΔΡΑΧΜΕΣ (700 ΔΡΧ.) 

Στην τιμή περιλαμβάνονται όλες οι δαπάνες διαλο¬ 
γής, διάστρωσης, διαβροχής,συμπύκνωσης κλπ..κα¬ 
θώς και η μεταφορά των χωμάτων είτε είναι προ(όντα 
εκσκαφής είτε δάνεια χώματα, Η μέτρηση γίνεται 
σύμφωνα με πς διαστάσεις των αντιστοίχων εκσκα¬ 
φών αφαιρουμένου του όγκου που καταλαμβάνουν 
οι ενισχύσεις, τα νέα στοιχεία κλπ.. 

Άρθρο 3: Για την πλήρη κατασκευή ενός κυβικού μέτρου θεμε¬ 

λίου, από οπλισμένο σκυρόδεμα για υποθεμελίωση ή 
αντιστήριξη σε οποιαδήποτε στάθμη. Στην τιμή περι¬ 
λαμβάνονται και οι δαπάνες για την πλήρη κατα¬ 
σκευή του ξυλοτύπου, καθώς και για την τοποθέτηση 
του ελαφρού οπλισμού. Η μέτρηση γίνεται με τις δια¬ 
στάσεις της σχετικής μελέτης. Στην τιμή δεν περι¬ 
λαμβάνεται η δαπάνη για την εκσκαφή και επιχωμά- 
τωση. 

ΤΡΙΑΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (35.000 ΔΡΧ.) 

Άρθρο 4: Γιαένα κυβικό μέτρο έγχυτο σκυρόδεμα, κατηγορίας 

016 ή ανώτερης, για την επισκευή βλαβέντος στοι¬ 
χείου (δοκού, υποστυλώματος ή τοιχείου) από οπλι¬ 
σμένο σκυρόδεμα που παρουσιάζει μερική ή πλήρη 
αποδιοργάνωση του σκυροδέματος, σύμφωνα με τις 
παραγράφους 4.2.4,4.2.5,4.3.3 του τεύχους «Συνο¬ 
πτικές οδηγίες για επισκευή του φέροντος οργανι¬ 
σμού κτιρίων από οπλισμένο σκυρόδεμα με βλάβες 
από σεισμό». Στην τιμή περιλαμβάνονται όλες οι δα¬ 
πάνες καθώς και οι σίδηροί οπλισμοί, για την αποκα¬ 
τάσταση του βλαβέντος στοιχείου καθώς και τα επι¬ 
χρίσματα και ο χρωματισμός του, εφόσον υπάρχουν. 
Η μέτρηση γίνεται με βάση τον όγκο του βλαβέντος 
στοιχείου. 

ΤΡΙΑΚΟΣΙΕΣ ΔΕΚΑ ΧΙΛΙΑΔΕΣ ΔΡΑΧΜΕΣ (310.000 
ΔΡΧ.) 

Άρθρο 5: Για την αποκατάσταση ή ενίσχυση, με μανδύα, ενός 
κυβικού μέτρου βλαβέντος στοιχείου από οπλισμένο 
σκυρόδεμα (υποστυλώματος ή τοιχείου), που είτε 
παρουσιάζει αποδιοργάνωση του σκυροδέματος με¬ 
τά την επισκευή του σύμφωνα με τα άρθρα 11,12 και 
13 των οποίων η δαπάνη υπολογίζεται χωριστά είτε 
απαιτείται η ενίσχυσή τους από τη νέα εντατική κα¬ 
τάσταση που δημιουργείται σε αυτά, μετά την απο¬ 
κατάσταση ή ενίσχυση άλλων στοιχείων που είχαν 
πάθει βλάβη, σύμφωνα με της παραγράφου 4.3.2 και 
4.4.2 του τεύχους «Συνοπτικές οδηγίες για επισκευή 
του φέροντος οργανισμού κτιρίων από οπλισμένο 
σκυρόδεμα με βλάβες από σεισμό». Στην τιμή περι¬ 
λαμβάνονται και όλες οι δαπάνες για να απογυμνω¬ 
θεί το σκυρόδεμα, ο οπλισμός, η κατασκευή ξυλοτύ¬ 
που, κατασκευή επιχρισμάτων κλπ. 

Α. Για μανδύα από έγχυτο σκυρόδεμα . Ο υπολογι¬ 
σμός της δαπάνης, γίνεται με βάση τον όγκο του 
παλιού (βλαβέντος ή όχι) στοιχείου. 

ΔΙΑΚΟΣΙΕΣ ΔΕΚΑ ΧΙΛΙΑΔΕΣ ΔΡΑΧΜΕΣ (210.000 
ΔΡΧ.) 

Β. Για μανδύα από εκτοξευόμενο σκυρόδεμα. Η μέ¬ 
τρηση γίνεται σύμφωνα με τον πραγματικό όγκο 
του νέου σκυροδέματος. 

ΤΡΙΑΚΟΣΙΕΣ ΧΙΛΙΑΔΕΣ ΔΡΑΧΜΕΣ (300.000 ΔΡΧ.) 

Άρθρο 6: Για ένα κυβικό μέτρο οπλισμένο σκυρόδεμα, για την 

θεμελίωση και αγκύρωση του μανδύα στο υπάρχον 
πέδιλο (μόνο στις περιπτώσεις που ο μανδύας είναι 
από έγχυτο σκυρόδεμα), σύμφωνα με την παράγρα¬ 
φο 4.3.4 του τεύχους «Συνοπτικές οδηγίες για επι¬ 
σκευή του φέροντος οργανισμού κπρίων από οπλι¬ 
σμένο σκυρόδεμα με βλάβες από σεισμό». Στην τιμή 
περιλαμβάνονται όλες οι δαπάνες που αναφέρονται 
στο προηγούμενο άρθρο ενώ δεν περιλαμβάνονται 
οι δαπάνες για την εκσκαφή και επιχωμάτωση. Η μέ¬ 
τρηση γίνεται σύμφωνα με τις πραγματικές διαστά¬ 
σεις του μανδύα που κατασκευάζεται. 


ΕΚΑΤΟΝ ΔΕΚΑ ΧΙΛΙΑΔΕΣ ΔΡΑΧΜΕΣ (110.000 ΔΡΧ.) 

Άρθρο 7: Γ ια ένα κυβικό μέτρο οπλισμένο σκυρόδεμα, έγχυτο 

ή εκτοξευόμενο, κατηγορίας 016 ή ανώτερης, για 
την επισκευή πλάκας με πολλαπλές ρωγμές, που δεν 
μπορούν να αποκατασταθούν με ρητινενέσεις. Στην 
τιμή περιλαμβάνονται όλες οι δαπάνες για την απο¬ 
κατάσταση του δαπέδου, καθώς και η δαπάνη για τη 
συγκόλληση της νέας πλάκας με την παλιά με επο- 
ξειδική ρητίνη και τη σύνδεση του παλιού με το νέο 
οπλισμό. Η μέτρηση γίνεται με τον πραγματικό όγκο 
του νέου σκυροδέματος. 

α.Για κατασκευή μανδύα στην επάνω πλευρά της 
πλάκας 

ΟΓΔΟΝΤΑ ΔΥΟ ΧΙΛΙΑΔΕΣ ΔΡΑΧΜΕΣ (82.000 ΔΡΧ.) 
β.Για κατασκευή μανδύα στην κάτω πλευρά της 
πλάκας 

ΔΙΑΚΟΣΙΕΣ ΧΙΛΙΑΔΕΣ ΔΡΑΧΜΕΣ (200.000 ΔΡΧ.) 
γ. Για κατασκευή μανδύα στην επάνω και κάτω πλευ¬ 
ρά της πλάκας 

ΕΚΑΤΟΝ ΕΝΕΝΗΝΤΑ ΧΙΛΙΑΔΕΣ ΔΡΑΧΜΕΣ (190.000 
ΔΡΧ.) 

Άρθρο 8: Για ένα κυβικό μέτρο οπλισμένο σκυρόδεμα, κατηγο¬ 
ρίας Ο 16 ή ανώτερης, για κατασκευή νέων στοιχεί¬ 
ων, εκεί όπου απαιτούνται σύμφωνα με τη μελέτη, για 
να αποκατασταθεί η στατική επάρκεια του κτίσμα- 
τος, που αλλοιώνεται με τις παρεμβάσεις, που γίνο¬ 
νται με τις επισκευές (μανδύες κλπ.) ή για ανακατα- 
σκευή οριζοντίων και μόνο, στοιχείων (πλάκες και δο¬ 
κάρια), που έπαθαν ζημιές και δεν είναι δυνατό να 
αποκατασταθούν με τη κατασκευή μανδυών και είναι 
σκόπιμο να ανακατασκευασθεί όλο το φάτνωμα, ή 
και τα δοκάρια που το περιβάλλουν ή και αυτοτελή 
τμήματα ή αυτοτελείς πλάκες, μαζί με τα αντίστοιχα 
δοκάρια. 

Στην τιμή περιλαμβάνονται και όλες οι απαιτούμενες 
δαπάνες για την αποκατάσταση των τμημάτων που 
καθαιρούνται (τοίχοι, δάπεδα με την επικάλυψή 
τους, επιχρίσματα, ηλεκτρικές, υδραυλικές κλπ. 
εγκαταστάσεις, χρωματισμοί κλπ.). Η μέτρηση γίνε¬ 
ται με τις πραγματικές διαστάσεις, 
α. Γ ια θεμέλια (πέδιλα, πεδιλοδοκούς, συνδετήρια 
δοκάρια) 

ΤΡΙΑΝΤΑ ΕΠΤΑ ΧΙΛΙΑΔΕΣ ΔΡΑΧΜΕΣ (37.000 ΔΡΧ.) 
β. Για υποστυλώματα και τοιχεία 
ΕΒΔΟΜΗΝΤΑ ΧΙΛΙΑΔΕΣ ΔΡΑΧΜΕΣ (70.000 ΔΡΧ.) 
γ. Για πλάκες και δοκάρια (στην τιμή περιλαμβάνο¬ 
νται και όλες οι δαπάνες για την καθαίρεση των πα¬ 
λαιών σκυροδεμάτων, τον καθαρισμό του παλαιού 
σιδεροπλισμού, την προσαρμογή και σύνδεσή του 
με τη νέα κατασκευή κλπ.). 

ΕΒΔΟΜΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (75.000 
ΔΡΧ.) 

Άρθρο 9: Γ ια ένα χιλιόγραμμο σιδερένιους συνδετήρες (μπου¬ 

λόνια), όπως προβλέπονται στις παραγράφους 
4.4.2.Β και 4.5 του τεύχους «Συνοπτικές οδηγίες για 
επισκευή του φέροντος οργανισμού κτιρίων από 
οπλισμένο σκυρόδεμα με βλάβες από σεισμό». Η τι¬ 
μή ισχύει για οποιοδήποτε στοιχείο, σε οποιαδήποτε 
θέση και για οποιαδήποτε κατηγορία σκυροδέματος 
και περιλαμβάνονται όλες οι δαπάνες για να εκτελε- 
στεί έντεχνα η εργασία (αποκάλυψη, καθαρισμός και 
διάτρηση του σκυροδέματος με την απομάκρυνση 

των υλικών, τοποθέτηση και σύσφιξη, κάλυψη και 
αποκατάσταση εξωτερικά με επίχρισμα και χρωματι¬ 
σμό ή άλλη κάλυψη) εκτός από τη συγκόλληση των 
ρωγμών, τον εμποτισμό με εποξειδικό κονίαμα, τους 
μανδύες κλπ. που προβλέπονται στις αντίστοιχες πα¬ 
ραγράφους. Η δαπάνη των εργασιών αυτών καθορί¬ 
ζεται από τα αντίστοιχα άρθρα. Η μέτρηση γίνεται με 
το πραγματικό βάρος όλης της μεταλλικής κατα¬ 
σκευής (συνδετήρες, περικόχλια, παρεμβλήματα 
κλπ.), που τελικά ενσωματώνονται. 

ΧΙΛΙΕΣ ΔΡΑΧΜΕΣ (1.000 ΔΡΧ.) 

Άρθρο 10: Για ένα χιλιόγραμμο λεπτό έλασμα από ανοξείδωτο 
χάλυβα, για την αποκατάσταση έντονης ρηγμάτω- 
σης σε φορέα από οπλισμένο σκυρόδεμα (δοκάρια 
κλπ.), σύμφωνα με τις παραγράφους 4.2.2.Α και 
4.2.5.Β του τεύχους «Συνοπτικές οδηγίες για επι¬ 
σκευή του φέροντος οργανισμού κτιρίων από οπλι¬ 
σμένο σκυρόδεμα με βλάβες από σεισμό». Στην τιμή 
περιλαμβάνονται όλες οι δαπάνες για να εκτελεστεί 
έντεχνα η εργασία, όπως αναφέρονται στο προηγού¬ 
μενο άρθρο, καθώς και η δαπάνη για τη συγκόλληση 
των ελασμάτων στο σκυρόδεμα ή μεταξύ τους στην 
περίπτωση που χρησιμοποιούνται περισσότερα από 
ένα καθώς και η τιμή των συνδετήρων (μπουλονιών) 
που χρησιμοποιούνται για τη σύσφιξη των οποίων η 
μέτρηση γίνεται όπως στο προηγούμενο άρθρο. 

ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.) 

Άρθρο 11: Για να συγκολληθεί ένα μέτρο ρωγμής με πλάτος 
από 0.1 χιλιοστό, μέχρι 3 χιλιοστά, σε άοπλο ή οπλι¬ 
σμένο σκυρόδεμα, με κατάλληλες, για κάθε περί¬ 
πτωση, εποξειδικές ρητίνες, σύμφωνα με τις παρα¬ 
γράφους 2.1, 2.2. και 2.5 του τεύχους «Συνοπτικές 
οδηγίες για επισκευή του φέροντος οργανισμού κτι¬ 
ρίων από οπλισμένο σκυρόδεμα με βλάβες από σει¬ 
σμό». Η τιμή ισχύει για συγκόλληση σε οποιοδήποτε 
στοιχείο, σε οποιαδήποτε θέση και από οποιοδήποτε 
σκυρόδεμα και περιλαμβάνει όλες τις δαπάνες για να 
εκτελεστεί έντεχνα η εργασία, καθώς και τις αντί¬ 
στοιχες δαπάνες για να τοποθετηθεί και απομακρυν¬ 
θεί η ρητίνη ταχείας σκληρύνσεως, για να σφραγι¬ 
στούν επιφανειακά οι ρωγμές και να καθαριστούν 
εσωτερικά με πεπιεσμένο αέρα, να τοποθετηθούν 
και αφαιρεθούν οι σωληνίσκοι ή ακροφύσια ή καρ¬ 
φιά. Η μέτρηση γίνεται με το πραγματικό μήκος που 
εμφανίζει η ρωγμή σε όλες τις επιφάνειες. Επισημαί- 
νεται ότι, δεν εγκρίνεται δαπάνη για ρωγμές που εί¬ 
ναι παράλληλες με τον οπλισμό της πλάκας ή ρωγμές 
σε σιδερένιους συνδετήρες (τσέρκια). 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 

Άρθρο 12: Γιατηνεπισκευήενόςμέτρουρωγμήςσεπλάκεςαπό 
οπλισμένο σκυρόδεμα, που έχει πλάτος μεγαλύτερο 
από 3 χιλιοστά, με ρηπνόστοκο, κοτετσόσυρμα, ενι- 
σχυμένη τσιμεντοκονία και επίχρισμα. Στην τιμή πε¬ 
ριλαμβάνονται όλες οι δαπάνες, που αναφέρονται 
στο προηγούμενο άρθρο. Αν η ρωγμή είναι διαμπε¬ 
ρής, η μέτρηση γίνεται μόνο από τη μία επιφάνεια της 
πλάκας. Για ρωγμές παράλληλες με τον οπλισμό της 
πλάκας χορηγείται ρητινόστοκος. 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ 
(4.500 ΔΡΧ.) 

Άρθρο 13 : Για τον εμποτισμό με εποξειδική ρητίνη ή κονίαμα, 

σε κόμβο που επισκευάζεται σύμφωνα με την παρά¬ 
γραφο 4.5 του τεύχους «Συνοπτικές οδηγίες για επι¬ 


σκευή του φέροντος οργανισμού κτιρίων από οπλι¬ 
σμένο σκυρόδεμα με βλάβες από σεισμό». Στην τιμή 
περιλαμβάνεται κάθε απαραίτητη δαπάνη για να 
ολοκληρωθεί έντεχνα η εργασία εκτός από τους 
μανδύες, τη συγκόλληση και τους σιδερένιους συν¬ 
δετήρες. Η τιμή, ισχύει για κάθε κόμβο, κατ’ αποκο¬ 
πή, ανεξάρτητα από τον αριθμό των στύλων και των 
δοκών που συντρέχουν σε κάθε κόμβο. 

ΠΕΝΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (55.000 
ΔΡΧ.) 

Αρθρο 14: Για την ανακατασκευή ενός τετραγωνικού μέτρου 
δαπέδου από άοπλο ή ελαφρώς οπλισμένο σκυρό¬ 
δεμα (με σιδεροπλισμό μέχρι 25 χγρ/μ 3 ), οποιοσδή¬ 
ποτε κατηγορίας, για αποκατάσταση όμοιου δαπέ¬ 
δου που έπαθε ζημιές από το σεισμό ή καταστράφη¬ 
κε για να γίνουν άλλες εργασίες (εκσκαφές κλπ). 
Στην τιμή περιλαμβάνονται όλες οι δαπάνες για την 
αποξήλωση του παλαιού δαπέδου και την ανακατα¬ 
σκευή του νέου. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.) 

Άρθρο 15: Για ένα τετραγωνικό μέτρο ανακατασκευής τοίχου 
πληρώσεως ο οποίος παρουσιάζει σοβαρές ή βα¬ 
ριές βλάβες (διαγώνιες ή χιαστί διαμπερείς ρωγ¬ 
μές), που δεν είναι δυνατό να επισκευαστεί. Στις τι¬ 
μές περιλαμβάνονται όλες οι δαπάνες για την κα¬ 
θαίρεση των παλαιών στοιχείων και την 
ανακατασκευή τους μαζί με τη θερμομόνωση, ηχο¬ 
μόνωση, επιχρίσματα, χρωματισμούς καθώς και τα 
διαζώματα από οπλισμένο σκυρόδεμα (σενάζ). Η 
μέτρηση γίνεται για την πραγματική επιφάνεια που 
ανακατασκευάζεται. 

I. Για τοιχοποιία με πάχος μεγαλύτερο των 20 εκ. 
(μπατική ή διπλή δρομική), από οπτόπλινθους 

ΔΕΚΑΤΡΕΙΣ ΧΙΛΙΑΔΕΣ ΔΡΑΧΜΕΣ (13.000 ΔΡΧ.) 

II. Για τοιχοποιία με πάχος μικρότερο από 20 εκ., 
(δρομική), από οπτόπλινθους 

ΔΕΚΑ ΧΙΛΙΑΔΕΣ ΔΡΑΧΜΕΣ (10 .000 ΔΡΧ.) 

Άρθρο 16: Γιατηνεπισκευήήαποκατάστασηυδραυλικώνήηλε- 
κτρικών εγκαταστάσεων και δικτύων, που έπαθαν ζη¬ 
μιές από το σεισμό, ή καταστράφηκαν ή αχρηστεύ- 
θηκαν για να γίνουν άλλες εργασίες, όπως επισκευές 
ή ανακατασκευές σε τοίχους κλπ. . Στην τιμή περι¬ 
λαμβάνονται όλες οι απαιτούμενες δαπάνες για να 
αποκατασταθεί μερικά ή ολοκληρωτικά η εγκατά¬ 
σταση, καθώς και για να συνδεθεί με το δίκτυο (ερ¬ 
γασία και δικαιώματα Ο.Κ.Ω.). Η τιμή ορίζεται κατ’α¬ 
ποκοπή, για κάθε ξεχωριστή ιδιοκτησία, καθώς και 
για τις κοινόχρηστες εγκαταστάσεις σε κάθε όροφο 
και περιλαμβάνει τη δαπάνη τόσο για την εσωτερική, 
όσο και για την εξωτερική εγκατάσταση, 
α. Εγκατάσταση αποχετευπκή, για κάθε ξεχωριστή 
ιδιοκτησία: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 
β. Εγκατάσταση ύδρευσης, για κάθε ξεχωριστή ιδιο¬ 
κτησία. 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 
γ. Εγκατάσταση ηλεκτρική, για κάθε ξεχωριστή ιδιο¬ 
κτησία: 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.000 ΔΡΧ.) 
δ. Εγκατάσταση ηλεκτρική σε κοινόχρηστους χώ¬ 
ρους: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.) 




ΦΕΚ1900 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24517 


Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-♦- 

Αρ. Πρωτ.: οικ/5172/ΑΖ 5 β (3) 

Καθορισμός ελάχιστων υποχρεωτικών απαιτήσεων, για 
τη σύνταξη των μελετών αποκατάστασης των κτιρίων 
που έχουν υποστεί βλάβες από το σεισμό της 7/9/99 
και την έκδοση των σχετικών οικοδομικών αδειών επι- 
σκευής/ενίσχυσης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτή τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις υπ. αριθμ. οικ/3751/ΤΠ 31/10.9.99, οικ/3992/ΤΠ 
31/17.9.99 καιοικ/4194/ΤΠ 31/24.9.99 Κοινές Αποφάσεις 
του Υπουργού Εθνικής Οικονομίας και των Υφυπουργών 
Οικονομικών και Περιβάλλοντος, Χωροταξίας και Δημ. 
Έργων με θέμα την αποκατάσταση των ζημιών από το 
σεισμό της 7ης Σεπτεμβρίου 1999 στο Νομό Αττικής. 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού Π ΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

6. Την κοινή απόφαση Δ17α/03./99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

7. Τις έκτακτες στεγαστικές και λοιπές ανάγκες που 
έχουν όημιουργηθεί στους κατοίκους του Νομού Αττικής 
πο υ επλήγησαν από το σεισμό της 7ης Σεπτεμβρίου 1999. 

8. Την Απόφαση με αριθμ. ΟΙΚ./1356/4/24.6.91 (ΦΕΚ 
430Β') περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από τον σεισμό. 

9. Την από 4/10/99 Εισήγηση της Β' Επιστημονικής Επι¬ 
τροπής του Ο.Α.Σ.Π. σχετικά με το βαθμό ενίσχυσης των 
κτιρίων, αποφασίζουμε: 


Ορίζουμε το θεσμικό πλαίσιο για την αποκατάσταση 
των βλαβών που προκάλεσε ο σεισμός της 7/9/99 σε κα¬ 
τοικίες και ιδιωτικά εν γένει κτίρια. 

Άρθρο Ιο 
ΔΙΑΚΡΙΣΗ ΒΛΑΒΩΝ 

Διακρίνουμε τις βλάβες που παρουσιάζονται στα διά¬ 
φορα δομικά στοιχεία μίας κατασκευής μετά από σεισμό 
όσον αφορά τον χαρακτήρα και την έκτασή τους όπως πα¬ 
ρακάτω: 

Α. ΒΛΑΒΕΣ ΤΟΠΙΚΟΥ ΧΑΡΑΚΤΗΡΑ 

Εμφανίζονται σε μεμονωμένα στοιχεία του κτιρίου. 

Ο χαρακτήρας και η έκτασή τους ΔΕΝ επηρεάζουν τη 
γενική ευστάθεια του κτιρίου. 

Διακρίνονται σε: 

α.Βλάβες τοπικού χαρακτήρα στο Φέροντα Οργανισμό 
(Φ.Ο.): 

Ως βλάβες τοπικού χαρακτήρα στον Φέροντα Οργανι¬ 
σμό θεωρούνται οι παρακάτω: 

ι. Βλάβες ελαφρές ή σοβαρές σε δοκούς και πλάκες 

ιι. Τριχοειδείς ρωγμές οιασδήποτε κατεύθυνσης σε κα- 
τακόρυφα φέροντα στοιχεία (υποστυλώματα, τοιχεία), 
εφόσον τα βλαβέντα στοιχεία δεν υπερβαίνουν σε κάθε 
στάθμη το 30% του συνόλου των κατακόρυφων στοιχείων 
της στάθμης. 

β. Βλάβες στον Οργανισμό πληρώσεως της οικοδομής. 

Οι βλάβες στον οργανισμό πληρώσεως χαρακτηρίζο¬ 
νται : 

ελαφρές: όταν εμφανίζονται ρηγματώσεις σε επιχρί¬ 
σματα και ειδικότερα στις γραμμές επαφής τοιχοποιίας 
και φέροντα οργανισμού για την αποκατάσταση των οποί¬ 
ων απαιτείται τοπική επισκευή. 

σοβαρές: όταν εμφανίζονται έντονες διαμπερείς ρηγ- 
ματώσεις και αποδιοργάνωση μάζας στις τοιχοποιίες δια¬ 
γώνιες ή χιαστί, για την αποκατάσταση των οποίων απαι¬ 
τείται καθαίρεση και ανακατασκευή. 

Β. ΒΛΑΒΕΣ ΓΕΝΙΚΟΥ ΧΑΡΑΚΤΗΡΑ 

Είναι οι γενικευμένες βλάβες στον Φέροντα Οργανισμό 
του κτιρίου των οποίων ο χαρακτήρας και η έκτασή τους 
επηρεάζουν την γενική ευστάθεια του κτιρίου. 

Οι βλάβες πιθανόν να υποδηλώνουν: 

• ότι υπάρχει πρόβλημα στη σύνθεση και σχεδίασμά 
του φορέα 

• ότι υπάρχει κάποιο πρόβλημα εδάφους θεμελίω- 
σης 

• ότι υπάρχει κάποιο σφάλμα στον υπολογισμό του φο¬ 
ρέα (αρχική μελέτη) 

• ότι υπάρχει κάποιο σοβαρό πρόβλημα λόγω μη τήρη¬ 
σης της αρχικής μελέτης 

• ότι υπάρχει κάποιο πρόβλημα με την αντοχή του σκυ¬ 
ροδέματος, κ.α. 

Οι βλάβες στον Φέροντα Οργανισμό μπορεί να συνο¬ 
δεύονται από ελαφρές, σοβαρές ή και βαρειές βλάβες 
στους τοίχους πλήρωσης. Οι βλάβες στον οργανισμό 
πληρώσεως χαρακτηρίζονται βαρειές, όταν εμφανίζεται 
θλιπτοδιατμητική θραύση, έντονες διαμπερείς ρηγματώ- 
σεις, πλήρης αποσύνθεση τοιχοποιίας, σπάσιμο τού¬ 
βλων, απόκλιση από κατακόρυφο στο σύνολο σχεδόν των 
τοίχων πλήρωσης της οικοδομής. 

Άρθρο 2ο 

ΣΥΝΤΑΞΗ ΜΕΛΕΤΩΝ ΑΠΟΚΑΤΑΣΤΑΣΗΣ ΚΑΙ ΔΙΑΔΙΚΑΣΙΑ 
ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ ΕΠΕΜΒΑΣΕΩΝ 

I. Βασικές αρχές για τις επεμβάσεις 

α. Αντιμετώπιση του κτιρίου σαν σύνολο και όχι σαν επί 
μέρους τμήματα. 

β. Αποφυγή δυσμενών αλλοιώσεων του δομικού συστή¬ 
ματος και των δυναμικών χαρακτηριστικών του. 

γ. Αποφυγή απότομων μεταβολών αντοχής/ακαμψίας ή 
μάζας (στην κάτοψη ή στο ύψος) ειδικά μεταξύ ΡϊΙοίϊε και 
πρώτου ορόφου. 

δ. Προσπάθεια ταυτόχρονης «θεραπείας» και των ενδο¬ 
γενών αιτιών βλάβης. 

ε. Προσπάθεια εφαρμογής κατά το δυνατόν «ελαφρών» 
επεμβάσεων. 

στ. Προσπάθεια βελτίωσης της συμπεριφοράς όχι μόνο 
του Φέροντα Οργανισμού αλλά και των υπολοίπων στοι¬ 
χείων. 

ζ. Τήρηση των συστάσεων και πρακτικών κανόνων για 
τους γενικούς και ειδικούς ελέγχους κατά τον ανασχεδια¬ 
σμό. 

η. Εφαρμογή υλικών/τεχνικών που εύκολα εφαρμόζο¬ 
νται και εύκολα ελέγχονται ποιοτικά, 
θ. Θεμελίωση 

Για τον καθορισμό της κατηγορίας του εδάφους κατά 
τον ανασχεδιασμό, απαιτείται ιδιαίτερη προσοχή και προ¬ 
σεκτική αντιμετώπιση προβλημάτων υπεδάφους ή και θε¬ 
μελίων (όπως καθιζήσεις, ολισθήσεις, βλάβες συνδετη- 
ρίων δοκών, ανησυχητική μορφολογία ρηγματώσεων 
ανωδομής, κλπ.) που θεωρούνται σοβαρά επικίνδυνα για 
την ασφάλεια του συνόλου της κατασκευής. 

ι. Συνιστάται στα προς επισκευή/ενίσχυση κτίρια η άρ¬ 
ση της τρωτότητας που προκαλείται από κοντά υποστη- 
λώματα, μέσω απλών κατασκευαστικών επεμβάσεων, χω¬ 
ρίς αλλοίωση του φέροντος οργανισμού. 

κ. Στην περίπτωση που το κτίριο έχει μελετηθεί και κα¬ 
τασκευαστεί με κανονισμούς προγενέστερους του ισχύο- 
ντος κανονισμού, τα τυχόν ενισχυόμενα δομικά στοιχεία 
καθώς και τα πρόσθετα για την επισκευή/ενίσχυση θα δια- 
στασιολογούνται με τους σύγχρονους κανονισμούς υλι¬ 
κών (ΝΕΚΩΣ, κλπ.). 

II. Αποκατάσταση βλαβών ΤΟΠΙΚΟΥ ΧΑΡΑΚΤΗΡΑ 

Οι βλάβες τοπικού χαρακτήρα στο Φ.Ο. του κτιρίου απο- 
καθίστανται με τοπική επισκευή του στοιχείου ή των στοι¬ 
χείων που έχουν υποστεί βλάβες χωρίς επανυπολογισμό 
του Φ.Ο. 

Οι βλάβες στους τοίχους πλήρωσης του κτιρίου αποκα- 
θίστανται με τη χορήγηση Στεγασπκής Συνδρομής εφό¬ 
σον χαρακτηρίζονται ως σοβαρές ή βαρειές, χωρίς να 
απαιτείται ειδική προς τούτο μελέτη. 

1. Περιεχόμενα φακέλλου μελέτης επισκευής 
α. Στοιχεία από το φάκελλο του κτιρίου (άδειες, μελέ¬ 
τες, σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού και σοβα¬ 
ρών βλαβών οργανισμού πλήρωσης) - Φωτογραφίες των 
βλαβέντων στοιχείων. 

δ. Τεχνική έκθεση που θα περιλαμβάνει κρίση για τη συ¬ 
μπεριφορά της κατασκευής, τεχνικές παρατηρήσεις, ΠΙ¬ 
ΘΑΝΑ αίτια βλαβών-ερμηνεία, συνοπτική περιγραφή τε¬ 


χνικής επεμβάσεων με αναφορά στα σχέδια λεπτομερει¬ 
ών. 

ε. Προμέτρηση- Προϋπολογισμός 
στ. Μελέτη επισκευής 

ι. Η μελέτη επισκευής περιλαμβάνει μόνο την επισκευή 
των στοιχείων του φέροντα οργανισμού που έχουν υπο¬ 
στεί βλάβες. 

ιι. Γ ια τους τοίχους πλήρωσης που παρουσιάζουν σο¬ 
βαρές βλάβες δεν συντάσσεται μελέτη επισκευής αλλά 
αποτυπώνονται στην κάτοψη του κτιρίου και περιγράφα- 
νται στην Τεχνική Εκθεση. 

ιιι. Στοιχεία για υλικά-τεχνικές, αναγραφή λεπτομερει¬ 
ών 

2. Άδεια επισκευής 

Από τον Τ.Α.Σ. εκδίδεται Άδεια Επισκευής η οποία περι¬ 
λαμβάνει μόνο την επισκευή των βλαβέντων στοιχείων 
του φέροντα οργανισμού καθώς και τους τοίχους πλήρω¬ 
σης που παρουσιάζουν σοβαρές βλάβες και απαιτείται 
καθαίρεση και επανακατασκευή τους. 

3. Δαπάνη επισκευής 

Η δαπάνη επισκευής προσδιορίζεται με αναλυτική προ¬ 
μέτρηση των εργασιών επισκευής που περιλαμβάνονται 
στην άδεια επισκευής με εφαρμογή του Αναλυτικού Τιμο¬ 
λογίου Επισκευών της υπηρεσίας. 

III. Αποκατάσταση βλαβών ΓΕΝΙΚΟΥ ΧΑΡΑΚΤΗΡΑ 
Για την αποκατάσταση βλαβών Γενικού Χαρακτήρα, 
απαιτείται επανυπολογισμός και ανασχεδιασμός του Φ.Ο. 
του κτιρίου με τις διατάξεις του Αντισεισμικού Κανονι¬ 
σμού που ίσχυε κατά τον χρόνο έκδοσης της οικοδομικής 
άδειας και με τις παραδοχές της αρχικής μελέτης. Για κα¬ 
τασκευές προ του 1959, εφαρμόζεται ο Αντισεισμικός Κα¬ 
νονισμός του 1959. 

1. Περιεχόμενα φακέλλου μελέτης επισκευής / ενίσχυ¬ 
σης 

α. Στοιχεία από το φάκελλο του κτιρίου (άδειες, μελέ¬ 
τες, σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο διατομές, 
οπλισμοί, οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού και σοβα¬ 
ρών ή βαρειών βλαβών του οργανισμού πλήρωσης) - Φω¬ 
τογραφίες των βλαβέντων στοιχείων. 

δ. Τεχνική έκθεση που θα περιλαμβάνει κρίση για τη συ¬ 
μπεριφορά της κατασκευής, τεχνικές παρατηρήσεις, ΠΙ¬ 
ΘΑΝΑ αίτια βλαβών ερμηνεία, συνοπτική περιγραφή τε¬ 
χνικής επεμβάσεων με αναφορά στα σχέδια λεπτομερει¬ 
ών. 

ε. Προμέτρηση-Προϋπολογισμός δαπάνης 
στ. Μελέτη επισκευής/ενίσχυσης - Κατασκευαστικά 
Σχέδια 

ί. Η μελέτη επισκευής/ενίσχυσης θα περιλαμβάνει επι- 
σκευή/ενίσχυση των βλαβέντων στοιχείων του κτιρίου, τις 
απόλυτα αναγκαίες ενισχύσεις σε μη βλαβέντα στοιχεία 
του φέροντα οργανισμού καθώς και τα τυχόν νέα δομικά 
στοιχεία, που απαιτούνται από την εντατική κατάσταση 
που δημιουργείται μετά την επισκευή/ενίσχυση των βλα¬ 
βέντων στοιχείων, εφόσον τούτο ήθελε προκύψει από 
τους υπολογισμούς. 

ϋ. Επισκευάζονται/ενισχύονται βλαβέντα, ενισχύονται 
μη βλαβέντα στοιχεία και επιτρέπεται να προστεθούν νέα 
δομικά στοιχεία σύμφωνα με τα παρακάτω: 

Στη μελέτη επισκευής θα υπολογίζονται τα λόγω σει- 

σμού εντατικά μεγέθη των δομικών στοιχείων του φέρο- 
ντα οργανισμού της κατασκευής όπως ήταν πριν από το 
σεισμό και όπως διαμορφώνονται μετά τις προτεινόμενες 
επεμβάσεις. 

ίϋ. Για τα επισκευαζόμενα και τα τυχόν νέα δομικά στοι¬ 
χεία εφαρμόζονται οι διατάξεις του ισχύοντα σήμερα Κα¬ 
νονισμού Οπλισμένου Σκυροδέματος σε συνδυασμό με 
τις σχετικές οδηγίες επισκευών. 

ίν. Στην περίπτωση που το κτίριο έχει μελετηθεί και κα¬ 
τασκευαστεί με κανονισμούς προγενέστερους του ισχύο- 
ντος κανονισμού, τα επισκευαζόμενα και τυχόν πρόσθετα 
δομικά στοιχεία για την επισκευή/ενίσχυση θα διαστασιο- 
λογούνται με τους σύγχρονους κανονισμούς υλικών (ΝΕ- 
ΚΩΣ, κλπ.). Ειδικά για τα επισκευαζόμενα ή ενισχυομένα 
δομικά στοιχεία η διαστασιολόγηση θα γίνεται θεωρώ¬ 
ντας τη σεισμική φόρτιση πολλαπλασιασμένη επί 1.75 
(για να καλυφθεί η διαφορά επιτρεπομένων τάσεων και 
μεθόδων συνολικής αντοχής). 

ν. Γ ια τους τοίχους πλήρωσης που παρουσιάζουν σο¬ 
βαρές ή βαρειές βλάβες δεν συντάσσεται μελέτη επι¬ 
σκευής αλλά αποτυπώνονται στην κάτοψη του κτιρίου. 

νί. Στοιχεία για υλικά/τεχνικές, αναγραφή λεπτομερει¬ 
ών. 

2. Άδεια επισκευής/ενίσχυσης 

ΑπότονΤ.Α.Σ. εκδίδεται Άδεια Επισκευής/Ενίσχυσης με 
βάση τα αναφερόμένα στην παραπάνω παράγραφο (1) δι- 
καιολογητικά και μελέτες. 

3. Δαπάνη επισκευής/ενίσχυσης 

Η δαπάνη επισκευής/ενίσχυσης προσδιορίζεται με 
αναλυτική προμέτρηση των εργασιών επισκευής/ενί- 
σχυσης που περιλαμβάνονται στην άδεια επισκευής με 
εφαρμογή του Αναλυτικού Τιμολογίου Επισκευών της 
υπηρεσίας. 

IV. Εργασίες ενίσχυσης του κτιρίου πέραν αυτών που 
αναφέρονται στις παραγράφους II και III 

Αν οι ιδιοκτήτες ενός κτιρίου επιθυμούν την επί πλέον 
ενίσχυσή του με επεμβάσεις μεγαλύτερες από αυτές που 
προκύπτουν βάσει των παραγράφων II και III πρέπει να 
υποβάλλουν επιπλέον της αρχικής μελέτης που έχει συ¬ 
νταχθεί σύμφωνα με τα αναφερόμενα πιο πάνω και νέα με¬ 
λέτη επισκευής/ ενίσχυσης. Η νέα μελέτη θα συνοδεύεται 
υποχρεωτικά από τεχνική έκθεση στην οποία θα περιγρά- 
φονται αναλυτικά οι παραδοχές του υπολογισμού, ο επι- 
διωκόμενος βαθμός ενίσχυσης καθώς και το είδος των 
επεμβάσεων. 

Στην περίπτωση αυτή, εκδίδεται από τους αρμόδιους 
Τομείς Αποκατάστασης Σεισμοπλήκτων (Τ.Α.Σ.) άδεια 
επισκευής για τις εργασίες επισκευής / ενίσχυσης που 
αναφέρονται στη νέα μελέτη. Η στεγαστική συνδρομή 
που αναλογεί στην επισκευή, στην περίπτωση αυτή 
προκύπτει από την αρχική μελέτη που έχει συνταχθεί 
σύμφωνα με τη παράγραφο II ή III, και όχι με τη νέα με¬ 
λέτη. 

Άδειες επισκευής/ενίσχυσης σεισμοπλήκτων κτιρίων 
χορηγούνται από τους Τ.Α.Σ. και στην περίπτωση που 
υποβάλεται μελέτη επισκευής που έχει συνταχθεί σύμ¬ 
φωνα με τα παραπάνω, χωρίς να ζητείται η χορήγηση Στε- 
γαστικής Συνδρομής από τον ιδιοκτήτη του κτιρίου. 

V. Εργασίες επισκευής/ενίσχυσης των κτιρίων μεγάλης 
σπουδαιότητας 

Γ ια κτίρια που στεγάζουν επιχειρήσεις ή δραστηριότητες 
μεγάλης κοινωνικής ή οικονομικής σημασίας, ως ιδιωτικά 


εκπαιδευτήρια, κτίρια συνάθροισης κοινού (κινηματογρά¬ 
φοι, θέατρα, κλπ.), μεγάλες βιοτεχνικές ή βιομηχανικές 
εγκαταστάσεις, εμπορικά κέντρα, πολυκαταστήματα, 
κλπ., και τα οποία παρουσιάζουν βλάβες Γενικού Χαρα¬ 
κτήρα, απαιτείται επανυπολογισμός και ανασχεδιασμός 
του Φ.Ο. με τις διατάξεις του Αντισεισμικού Κανονισμού 
που ίσχυε κατά τον χρόνο έκδοσης της οικοδομικής άδει¬ 
ας, αλλά με παραδοχές της μελέτης που να ανταποκρί- 
νονται στα πραγματικά στοιχεία όσον αφορά την κατη¬ 
γορία εδάφους και τον συντελεστή σπουδαιότητας του 
κτιρίου. 

Ειδική μέριμνα θα λαμβάνεται για τη μείωση της τρωτό- 
τητας που προκαλούν «κοντά» υποστηλώματα μέσω 
απλών κατασκευαστικών επεμβάσεων. 

Αρθρο 3ο 

1. Οι αναφερόμενες στις παραγράφους II, III, και IV 
του άρθρου 2 τεχνικές εκθέσεις του Μηχανικού θα συ¬ 
νοδεύονται από δήλωση του ιδιοκτήτη ότι έχει λάβει 
γνώση της τεχνικής έκθεσης όσον αφορά το επιδιωκό- 
μενο βαθμό επισκευής/ενίσχυσης του κτιρίου και ότι 
την αποδέχεται. 

2. Οσον αφορά τις αμοιβές των Μηχανικών για την εκ¬ 
πόνηση μελετών επισκευής σεισμοπλήκτων κτιρίων και 
την επίβλεψη των έργων, τροποποιείται η από 24/6/91 
Απόφαση του Υφυπουργού ΠΕΧΩΔΕ ως εξής: 

α. Για βλάβες τοπικού ή γενικού χαρακτήρα στον Φ.Ο. 
των κτιρίων, η αμοιβή της μελέτης-επίβλεψης προσδιορί¬ 
ζεται από τη δαπάνη μελέτης επισκευής/ενίσχυσης που 
συντάσσεται σύμφωνα με τις παραγράφους II και III του 
άρθρου 2 του παρόντος. Η ως ανωτέρω προσδιοριζόμενη 
δαπάνη δεν μπορεί να υπερβαίνει το ανώτερο ποσό της 
χορηγούμενης Στεγαστικής Συνδρομής για την αποκατά¬ 
σταση του κτιρίου. 

Οι κατά τα ανωτέρω προκύπτουσες αμοιβές μελετών 
μειώνονται κατά 50% σύμφωνα με την παράγραφο Ι.α 
του ενδέκατου άρθρου του Ν.867/79, με κατώτατο όριο 
την ελάχιστη αμοιβή 5.000 λ. 

β. Για την Τεχνική Εκθεση και την αποτύπωση στην κά¬ 
τοψη των κτιρίων των σοβαρών ή βαρειών βλαβώντωντοί- 
χων πλήρωσης, η αμοιβή καθορίζεται σε 500 δρχ./τ.μ. της 
αποτυπούμενης δομημένης επιφάνειας του κτιρίου. 

γ. Στην περίπτωση που στους ίδιους χώρους του κτιρί¬ 
ου παρουσιάζονται βλάβες τόσο στον Φ.Ο. όσο και στους 
τοίχους πλήρωσής, καταβάλλεται μόνον η αμοιβή που κα¬ 
θορίζεται από την παραπάνω παράγραφο α. 

δ. Τα παραστατικά πληρωμής των αμοιβών Μηχανικών 
για τη μελέτη-επίβλεψη προσκομίζονται στον αρμόδιο 
ΤΑΣ/ΓΑΣ μαζί με την αίτηση για την έγκριση χορήγησης 
της Β' δόσης της Στεγαστικής Συνδρομής. Στην περίπτω¬ 
ση που η Στεγαστική Συνδρομή χορηγείται εφ’ άπαξ τα 
παραστατικά προσκομίζονται πριν από την έκδοση της 
άδειας επισκευής. 

Άρθρο 4ο 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 18 Οκτωβρίου 1999 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α4-687 (4) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 7 

Υποχρέωση υποβολής στοιχείων από τους κτηματομεσί¬ 
τες που έχουν έδρα τους στις περιοχές που επλήγη- 
σαν άμεσα ή έμμεσα από τους σεισμούς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ.397/88 «Οργανισμός του Υπουργείου Εμπορί¬ 
ου», όπως τροποποιήθηκε και ισχύει. 

3. Το Ν.Δ. 136/46 «Περί Αγοράν. Κώδικα», όπως τροπο¬ 
ποιήθηκε και ισχύει. 

4. Το Π.Δ.27/96 «Συγχώνευση των Υπουργείων Τουρι- 
σμού-Βιομηχανίας-Ενέργειας-Τεχνολογίας και Εμπορί¬ 
ου, στο Υπουργείο Ανάπτυξης». 

5. Την Κοινή Απόφαση 399/8.3.99 των Πρωθυπουργού 
και Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης». 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Το γεγονός, ότι οι ειδικές συνθήκες, οι οποίες δημι- 
ουργήθηκαν εξ αιτίας των προσφάτων σεισμών, επιβάλ¬ 
λουν την ανάγκη παρακολούθησης και ελέγχου της αγο¬ 
ράς των προσφερομένων προς εκμίσθωση κατοικιών, για 
τη στέγαση των πληγέντων σεισμοπαθών. Αποφασί ζού- 
με: 

Άρθρο 1 

1. Υποχρεούνται οι κτηματομεσίτες που έχουν την 
Έδρα τους στις περιοχές που επλήγησαν άμεσα ή έμμε¬ 
σα από τους σεισμούς - όπως αυτές προσδιορίζονται 
στην παράγραφο 2 του παρόντος - να υποβάλλουν, κάθε 
Τετάρτη στην Υπηρεσία μας, ΥΠΟΥΡΓΕΙΟ ΑΝΑΠΤΥΞΗΣ, 
ΓΕΝ. ΓΡΑΜΜΑΤΕΙΑ ΕΣΩΤ. ΕΜΠΟΡΙΟΥ, Δ/ΝΣΗ ΤΙΜΩΝ 
ΠΑΡΟΧΗΣ ΥΠΗΡΕΣΙΩΝ, ΠΛΑΤΕΙΑ ΚΑΝΙΓΓΟΣ, ΡΑΧ 
3842642, αναλυτική κατάσταση με τις προσφερόμενες 
από αυτούς οικίες (διαμερίσματα, κατοικίες κ.λπ.) προς 
ενοικίαση, κατά κατηγορία, αριθμό και περιοχή. 

2. Οι αναφερθείσες περιοχές είναι οι εξής: 


1. ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

Αχαρναί 

Άνοιξη 

Θρακομακεδόνες 

Κρυονέρι 

2. ΝΟΜΑΡΧΙΑ ΔΥΤΙΚΗΣ ΑΤΤΙΚΗΣ 

Άνω Λιόσια 

Ασπρόπυργος Μάνδρα 

Ζεφύρι 

Φυλής 

Ελευσίνα 

Ζοφριά 

3. ΝΟΜΑΡΧΙΑ ΑΘΗΝΩΝ 

Ν.Φιλαδέλφεια 

Ν. Ερυθραία 

Ν. Χαλκηδόνα 

Καλογρέζα 

Ν. Ιωνία 

Γ αλάτσι. 

Μεταμόρφωση 

Ηράκλειο 

Λυκόβρυση 

Χαλάνδρι 

Κηφισσιά Κάτω 

Πατήσια 

Πετρούπολη 

Πεύκη 

Περισσός 

Χαϊδάρι 

Ίλιον 

Κολωνός 

Αγ. Ανάργυροι 

Αιγάλεω 

Καματερό 

Κορυδαλλός 

Περιστέρι 

Κερατσίνι 

Περιοχή Αχαρνών 

Καλλιθέα 

Αγ. Ιωάννη Ρέντη 

Νίκαια 

Βριλήσια-Δροσιά-Ροδόπολη 

Σεπόλια-Πλ.Αττικής 

Σταμάτα- Κορωπί- Μέγαρα 

Κυψέλη 

Μαγούλα- Άνοιξη -Αυλώνας 

Ακαδημία Πλάτωνος 

Δραπετσώνα-Δερβενοχώρια 

Ρουφ-Ταύρος- 

Άγ.Στέφανος-Τανάγρα 

Πετράλωνα-Κουκάκι 

-Οινόφυτα-Σχηματάρι 


Μοσχάτο - Π. & Ν. Φάληρο - 
Αγ. Σώστης - Ν.Σμύρνη 
Καισαριανή-Παγκράτι. 

Αρθρο 2 

1. Η παρούσα ισχύει για ένα εξάμηνο από τη δημοσίευ¬ 
ση της στον ημερήσιο τύπο, οι δε παραβάτες αυτής, διώ¬ 
κονται και τιμωρούνται σύμφωνα με τον ισχύοντα Αγορα- 
νομικό Κώδικα. 

2. Η παρούσα να δημοσιευθεί στην Εφημερίδα της Κυ- 
βερνήσεως και να ανακοινωθεί στον ημερήσιο τύπο. 

Αθήνα, 11 Οκτωβρίου 1999 

Ο ΥΦΥΠΟΥΡΓΟΣ 

I. ΧΑΡΑΛΑΜΠΟΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


